Ordinara tajlorbirdo

La **ordinara tajlorbirdo** (* Orthotomus sutorius*) estas kantobirdo de la familio de Cistikoledoj troviĝanta en tropika Azio. Ĝi apartenas al genro de Ortotomoj kaj estas populara pro sia nesto farita de "kudritaj" folioj kaj senmortigita de Rudyard Kipling en sia verko *La libroj de ĝangaloj*. Ili estas oftaj loĝantaj birdoj en urbaj ĝardenoj. Kvankam ili estas timidaj birdoj kiuj kutime kaŝiĝas en la vegetaĵaro, iliaj laŭtaj alvokoj estas familiaraj kaj evidentigas ties ĉeeston.

## Aspekto 
[eta|upright|maldekstra|Raso *guzuratus* el [Harjano. Dum alvokoj la malhelaj makuloj kolflanke videbliĝas.]]

[eta|Ĉe [Hodal en Faridabado, distrikto de Harjano, Barato.]]

Tiuj 13&nbsp;cm longaj birdoj estas brilkoloraj, kun **brilverdaj supraj partoj kaj blankecaj subaj partoj**. Ili havas mallongajn rondoformajn flugilojn, tre longan voston, fortajn krurojn kaj longecan akrapintan bekon kun kurbeca pinto en la supra makzelo. Ili estas trogloditecaj pro siaj **longaj rekte levataj vostoj** kiuj moviĝas ofte. La frunto kaj antaŭa krono estas ruĝecaj, dum la malantaŭa krono kaj nuko estas grizaj kaj la supraj partoj estas ĉefe olivverdaj, iom pli grizecaj ĉe ŝultroj kaj flugilplumoj. La irisoj estas brunaj kaj ĉirkaŭokule estas malhelgriza areo en helgriza vizaĝo. La beko estas rozkolora, pli malhela en pinto de supra makzelo; la kruroj estas pli ruĝecaj. La subaj partoj estas kremoblankecaj kaj brustoflanke estas du nigrecaj makuloj pli malpli videblaj. Ambaŭ seksoj estas identaj, escepte pro tio ke la masklo havas longan centran vostoplumon dum la reprodukta sezono. Junuloj estas pli senkoloraj.

Oni agnoskas multajn **subspeciojn** en tiom etenda teritorio. La nomiga raso estas el malaltaj teroj de Srilanko. La raso *fernandonis* troviĝas en altaj teroj de Sri-Lanko. Najbara Barato havas la rason *guzuratus* en la duoninsulo kaj okcidenten al Pakistano dum norden la raso *patia* troviĝas en la teritorioj de terao de Nepalo ĉe la montetoj de Himalajo al Birmo. En la montetoj de nordorienta Barato loĝas la raso *luteus*. En Sudorienta Azio *inexpectatus* kaj *maculicollis* troviĝas en Tajlando, Laoso kaj Vjetnamio, kaj respektive en Malajzio, Kamboĝo kaj Vjetnamio. En la insuloj de Hainano, Tonkino, loĝas *longicauda* dum *edela* loĝas en Javo.

## Kutimaro kaj ekologio 
eta|upright|Nesto el Barato
La reprodukta sezono estas el marto al decembro kaj ĉefe el majo al aŭgusto. En Sri-Lanko la ĉefa reprodukta sezono estas marto al majo kaj aŭgusto al septembro. Kvankam la nomo de la genro devenas al la nestokonstrusistemo, tia nesto ne estas unika kaj similajn nestojn konstruas ankaŭ multaj birdoj de la genro *Prinia*. Tiu nesto estas profunda, milda taso kovrita el mildaj materialoj kaj lokitaj en densa foliaro; la folioj kiuj subtenas la nestojn havas la suprajn surfacojn ekstere kaj tiele la nestoj malfacile videblas. La kudreroj faritaj en la bordoj de la folioj estas malgrandaj kaj ne brunigas la foliojn tiele helpanta kamufladon. Thomas C. Jerdon notis, ke tiu birdo faras nodojn, tamen sekvaj observantoj ne notis tion. Wood klasigis la proceson uzatan de la tajlorbirdo por nestokonstruo kiel kudrado, nitumado, ligo kaj alĝustigo. En kelkaj kazoj la nesto estas farita el ununura granda folio, kies bordoj estas kunnitumitaj. Foje la fibroj el unu nitoflanko etendiĝas al apuda kudrero kaj ŝajnas pli lerta kudrado. La kudrotasko estas farita per pinĉado de du folioj kaj enmeto de fibroj tra ili. La fibroj premas fore kaj aspektas kiel nitumoj. Estas multaj varioj en la nesto kaj kelkaj ne havas folilulilojn. Observanto notis, ke birdoj ne uzis kotonon kiun oni disponigis al ili dum alia observanto, nome Edward Hamilton Aitken, sukcesis konvinki ilin uzi artefaritan disponigitan kotonon.

La kutima ovodemetado estas de tri ovoj. Kovoperiodo daŭras ĉirkaŭ 14 tagojn kaj elnestiĝo okazas post ĉirkaŭ 14 tagoj. Nur la ino kovas, sed ambaŭ gepatroj manĝigas kaj zorgas la idojn. Oni konstatis nekutiman kazon de paro de ordinaraj tajlorbirdoj adoptinta idojn en artefarite translokita nesto apartenanta al alia paro.

Tiuj birdoj ripozas solaj for de la reprodukta sezono, sed povas ripozi akompane dum la reprodukta sezono, foje kun la ĵusaj junuloj “sandviĉitaj” inter la plenkreskuloj. La elektita ripozejo estas maldikaj branĉetoj en arboj kun kanopeo sur ili kaj tre ofte apud homaj loĝejoj kaj lumoj.

## Ĉe kulturo 
Rudyard Kipling en sia rakonto Rikki-Tikki-Tavi, unu el la verkeroj de sia *La libroj de ĝangaloj* inkluzivas ordinaran tajlorbirdon *Darzee* (kio signifas "tajloro" en Urdua) kiel unu el la ĉefaj roluloj. Tiu *Darzee* de Kipling supozeble havas ŝajnigitan vundon, sed tiu kutimo (ofta ekzemple ĉe kalidroj) estas nekonata ĉe tiu specio. La lokaj nomoj de la birdo en Barato inkludas *phutki* (Hindia) kaj *tuntuni* (Bengala). Klasika libro de porinfanaj rakontoj en bengala de Upendrakishore Ray estas titolita "Tuntunir Boi".

## Bildaro 

Image:Common Tailorbird (Orthotomus sutorius) in Hyderabad, AP W IMG 7561.jpg|Ĉe Hajderabado.
Image:Common Tailorbird (Orthotomus sutorius) Nest in Hyderabad, AP W IMG 7246.jpg|Nesto en Hajderabado.
Image:Common Tailorbird (Orthotomus sutorius) Nest in Hyderabad, AP W IMG 7245.jpg|Nesto en Hajderabado.
Image:Common Tailorbird (Orthotomus sutorius) Nest in Hyderabad, AP W IMG 7243.jpg|Nesto en Hajderabado.
Image:Common Tailorbird I IMG 9044.jpg| Ĉe Hodal en Faridabado, distrikto de Harjano, Barato.
Image:Common Tailorbird (Orthotomus sutorius) on Kapok (Ceiba pentandra) in Kolkata W IMG 3492.jpg‎|Ĉe Kapoko (Ceiba pentandra) en Kalkato, Okcidenta Bengalo, Barato.
Image:Common Tailorbird (Orthotomus sutorius) gleaning insects from Kapok (Ceiba pentandra) flower buds in Kolkata W IMG 3810.jpg|Kaptante insektojn el burĝonoj de Kapoko (Ceiba pentandra) en Kalkato, Okcidenta Bengalo, Barato.
Image:Common Tailorbird (Orthotomus sutorius) gleaning insects from Kapok (Ceiba pentandra) flower buds in Kolkata W IMG 3808.jpg‎| Kaptante insektojn el burĝonoj de Kapoko (Ceiba pentandra) en Kalkato, Okcidenta Bengalo, Barato.
Image:Common Tailorbird (Orthotomus sutorius) gleaning insects from Kapok (Ceiba pentandra) flower buds in Kolkata W IMG 3802.jpg‎| Kaptante insektojn el burĝonoj de Kapoko (Ceiba pentandra) en Kalkato, Okcidenta Bengalo, Barato.
Image:Common Tailorbird (Orthotomus sutorius) in Kolkata W IMG 3498.jpg‎| en Kalkato, Okcidenta Bengalo, Barato.
Image:Common Tailorbird (Orthotomus sutorius) in Kolkata W IMG 3490.jpg| en Kalkato, Okcidenta Bengalo, Barato.
Image:Common Tailorbird (Orthotomus sutorius) in Kolkata W IMG 3489.jpg| en Kalkato, Okcidenta Bengalo, Barato.
Image:Common Tailorbird I IMG 9423.jpg|Ĉe Hodal en Faridabado, distrikto de Harjano, Barato.
Image:Common Tailorbird (Orthotomus sutorius) at Sindhrot near Vadodara, Gujrat Pix 183.jpg| Ĉe Sindhrot en distrikto Vadodara de Guĝarato, Barato.
Image:Common Tailorbird (Orthotomus sutorius) feeding in Kolkata I IMG 1355.jpg| Manĝo en Kalkato, Okcidenta Bengalo, Barato.
Image:Common Tailorbird I IMG 9581.jpg| Ĉe Hodal en Faridabado, distrikto de Harjano, Barato.
Image:Common Tailorbird I IMG 9042.jpg| Ĉe Hodal en Faridabado, distrikto de Harjano, Barato.
 Image:Common Tailorbird I2 IMG 9607.jpg| Ĉe Hodal en Faridabado, distrikto de Harjano, Barato.
Image:Common Tailorbird- Kolkata I3 IMG 5268.jpg| en Kalkato, Okcidenta Bengalo, Barato.
Image:Copy of Img2005-06-15-101750.JPG|Tajlorbirdo
Image:Common Tailorbird by Nabarun.jpg| Nematurulo en Kalkato, Okcidenta Bengalo, Barato.

## Referencoj 
## Aliaj fontoj 
* 
* 
* 

## Eksteraj ligiloj 
* Internet Bird Collection 
* En Singapuro
* Rikki Tikki Tavi de Rudyard Kipling

Kategorio:Paseroformaj
Kategorio:Cistikoledoj
Kategorio:Birdoj de Azio